Faktorët që ndikojnë në rritjen e çmimit të ushqimit në botë
Çmimet e karburantit vazhdojnë të mbeten të larta, dhe kjo ndikon tek çmimi i ushqimeve
Në 2008-ën, shpërthyen demonstrata në mbi dhjetë vende, kur çmimet e ushqimeve arritën nivele rekord. Në 2010-ën, moti i mirë solli të korra më të mira dhe çmimet ranë. Por në shkurt, kreu i Organizatës së OKB-së për Ushqimin dhe Bujqësinë, Zhak Diuf tha për Zërin e Amerikës se rreziku nuk kishte kaluar. Zoti Diuf tha se biokarburet ende konkurrojnë me prodhimet bujqësore. Një e treta e misrit amerikan këtë vit u përdor për prodhimin e etanolit. Çmimet e energjisë vazhdojnë të mbeten të larta, dhe kjo ndikon tek çmimi i ushqimeve. Popullsia e botës vazhdon të rritet dhe moti është i paparashikueshëm. Pastaj thatësira në rajonin e Detit të Zi pakësoi prodhimin e grurit në Rusi me një të tretën. Në gusht, Rusia e ndaloi eksportin e grurit, dhe kjo e keqësoi situatën, thotë Shenggen Fan. Ai kryeson Institutin e Kërkimeve për Politikat Ndërkombëtare të Ushqimit. Çmimet ndryshojnë sipas rajonit. Megjithatë, Organizata e Ushqimit the Bujqësisë thotë se çmimet globale të grurit dhe misrit janë rritur gati 50 për qind gjatë vitit të kaluar. Ekspertët parashikojnë që çmimet të rriten më shumë vitin e ardhshëm. Ata ende nuk janë kthyer aty ku ishin para dy vitesh, falë rezervave të drithërave që ishin më të mëdha këtë vi,t se sa në 2008-ën. Por zoti Fan thotë se nuk ka garanci për vitet e ardhshme. Fan thotë se në të ardhmen bota do të duhet të ushqejë një numër më të madh njerëzish me më pak tokë, ujë dhe burime të tjera, prandaj vendet duhet t’i ndihmojnë bujqit e tyre të bëhen më produktivë. Por tani për tani, tregjet po ndjekin me vëmendje motin në Amerikën e Jugut. Të korrat e e dobëta atje mund t’i ngrejnë çmimet akoma më shumë. Kthimi tek çmimet e 2008-ës nuk është i pashmangshëm, thotë ekonomisti Xhon Anderson. Anderson thotë se bujqit u janë përgjigjur çmimeve më të larta duke mbjellur më shumë. Dhe me parandalimin e katastrove natyrore, çmimet duhet të ulen. Ai thotë se kjo nuk është hera e parë që bujqit janë përballur me këtë sfidë. Megjithatë, do të marrë kohë, para se përmirësimet të ndikojnë tek çmimet në treg, - thotë ai. Ndërkohë, ai pret që çmimet e ushqimeve të rriten pak gjatë muajve të ardhshëm.